《喜刘元煇再至用前韵二首》
元代·方回

诗忙去复来，侧睨笑舆台。
未厌庖三韭，终难和八梅。
亲朋惊逝谢，租债迫徵催。
不酌开怀酒，愁眉讵许开。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。